MMหลุดจอง! หลังเข้าเทรด 5 วัน
MM หลุดจองวันแรก หลังเข้าเทรดแค่ 5 วัน! ล่าสุดปิดตลาดเช้านี้อยู่ที่ระดับ 5.15 บาท ลบ 0.15 บาท หรือ 2.83% สูงสุด 5.30 บาท ต่ำสุด 5.10 บาท โดยราคา IPO อยู่ที่ 5.25 บาท ด้วยมูลค่าซื้อขาย 68.48 ล้านบาท
20 เม.ย. 2560

ผู้สื่อข่าวรายงานว่าราคาหุ้นบริษัท มัดแมน จำกัด (มหาชน) หรือ MM ปิดตลาดเช้านี้อยู่ที่ระดับ 5.15 บาท ลบ 0.15 บาท หรือ 2.83% สูงสุด 5.30 บาท ต่ำสุด 5.10 บาท ด้วยมูลค่าซื้อขาย 68.48 ล้านบาท ขณะที่ดัชนีตลาดหุ้นไทยโดยรวมลบ 0.27% โดยราคาหุ้น MM ปรับตัวลดลงต่ำกว่าราคา IPO ที่ 5.25 บาท

อนึ่ง MM เข้าซื้อขายในตลาดหลักทรัพย์แห่งประเทศไทย (ตลท.) วันแรกในวันที่ 11 เม.ย.60 ในหมวดอุตสาหกรรมเกษตรและอุตสาหกรรมอาหาร ทั้งนี้ MM ประกอบธุรกิจโดยการถือหุ้นในบริษัทอื่น (Holding Company) ที่ประกอบธุรกิจหลักคือ ธุรกิจร้านอาหารและเครื่องดื่ม โดยบริษัทมีทุนจดทะเบียน 1,054,903,750 บาท แบ่งเป็นหุ้นสามัญจำนวน 1,054,903,750 หุ้น มูลค่าที่ตราไว้ (พาร์) หุ้นละ 1 บาท โดยทุนที่ออกและชำระแล้วมีจำนวน 843,923,000 บาท โดยจะเสนอขายหุ้น IPO จำนวน 210,980,750 หุ้น
ทั้งนี้ บล.ดีบีเอส วิคเคอร์ส ระบุในบทวิเคราะห์ โดยคาดว่า MM เข้าเกณฑ์ใช้ Cash Balance เป็นเวลา 6 สัปดาห์ อย่างไรก็ตามยังต้องรอเก็บข้อมูลวันพุธและพฤหัสก่อน